**ข้อปฏิบัติสำหรับนักศึกษาในการสอบ**

เพื่อให้การดำเนินการสอบกลางภาคการศึกษาและปลายภาคการศึกษาของมหาวิทยาลัยเทคโนโลยี

พระจอมเกล้าพระนครเหนือดำเนินไปอย่างมีประสิทธิภาพ จึงเห็นสมควรกำหนดข้อปฏิบัติสำหรับนักศึกษาของมหาวิทยาลัย ดังนี้

1. นักศึกษาต้องแต่งกายด้วยเครื่องแบบนักศึกษาตามระเบียบของมหาวิทยาลัย

**ระดับประกาศนียบัตรวิชาชีพ และ ระดับปริญญาตรี**

* นักศึกษาชาย แต่งกายสุภาพตามระเบียบของมหาวิทยาลัย สวมเสื้อเชิ้ตสีขาว กางเกงขายาวสีดำ หรือสีกรมท่าทรงสุภาพ (ห้ามใส่เสื้อ Shop และห้ามใส่กางเกงยีนส์) คาดเข็มขัดตามรูปแบบที่มหาวิทยาลัยกำหนด สวมถุงเท้าและรองเท้าหุ้มส้น ผมทรงสุภาพและไม่ทำสีผมให้ผิดธรรมชาติ จึงอนุญาตให้เข้าห้องสอบ
* นักศึกษาหญิง แต่งกายสุภาพตามระเบียบของมหาวิทยาลัย สวมเสื้อเชิ้ตสีขาวติดกระดุมและเข็มเครื่องหมายตามรูปแบบที่มหาวิทยาลัยกำหนด กระโปรงสีดำหรือสีกรมท่ายาวคลุมเข่า คาดเข็มขัดตามรูปแบบที่มหาวิทยาลัยกำหนด สวมรองเท้าหุ้มส้น ผมทรงสุภาพและไม่ทำสีผมให้ผิดธรรมชาติ จึงอนุญาตให้เข้าห้องสอบ

**ระดับบัณฑิตศึกษา**

* นักศึกษาชาย แต่งกายสุภาพ กางเกงขายาว (ห้ามใส่กางเกงยีนส์) หรือเครื่องแบบทางราชการ ผมทรงสุภาพและไม่ทำสีผมให้ผิดธรรมชาติ จึงอนุญาตให้เข้าห้องสอบ
* นักศึกษาหญิง แต่งกายสุภาพ สวมกระโปรง (ห้ามใส่กระโปรงยีนส์หรือกางเกงยีนส์) หรือเครื่องแบบทางราชการ ผมทรงสุภาพและไม่ทำสีผมให้ผิดธรรมชาติ จึงอนุญาตให้เข้าห้องสอบ

2. อนุญาตให้นักศึกษาเข้าห้องสอบก่อนถึงเวลาสอบไม่เกิน 10 นาที และต้องแสดงบัตรประจำตัวนักศึกษา หรือใบแทนบัตรประจำตัวนักศึกษาที่ออกให้โดยมหาวิทยาลัย ต่อกรรมการคุมสอบก่อนเข้าห้องสอบ และเมื่อนั่งประจำที่นั่งสอบแล้วให้นำบัตรดังกล่าววางไว้บนโต๊ะที่นั่งสอบ ในตำแหน่งที่กรรมการคุมสอบสามารถมองเห็นได้ชัดเจน

3. ห้ามขีดเขียนข้อความ หรือทำเครื่องหมาย หรือสัญลักษณ์ อย่างใดอย่างหนึ่ง ไว้ในบัตรประจำตัวนักศึกษา หรือใบแทนบัตรประจำตัวนักศึกษา หรือที่ตัวนักศึกษา หรือสิ่งอื่นใดที่นักศึกษานำติดตัวเข้ามาสอบ มิฉะนั้นจะถือว่าเป็นการทุจริตในการสอบ

4. นักศึกษาลงลายมือชื่อในใบรายชื่อผู้เข้าสอบ

5. ไม่อนุญาตให้นักศึกษาเข้าห้องสอบหลังเวลาเริ่มสอบ

6. ไม่อนุญาตให้นักศึกษาออกจากห้องสอบจนกว่าจะถึงเวลาที่กำหนดไว้และหากมีเหตุจำเป็นระหว่างการสอบ ให้นักศึกษาแจ้งให้กรรมการคุมสอบทราบ และให้กรรมการคุมสอบพิจารณาดำเนินการตามเหตุจำเป็น เป็นรายกรณี

7. อนุญาตให้นำเฉพาะอุปกรณ์การสอบ เช่น ปากกา ดินสอดำ กบเหลาดินสอ ยางลบและอุปกรณ์ที่กำหนดไว้เข้าห้องสอบ

**8. ห้ามนำสิ่งของต่อไปนี้ติดตัวเข้าสอบโดยเด็ดขาด** ได้แก่ กล่องใส่อุปกรณ์เครื่องเขียน โทรศัพท์มือถือ อุปกรณ์ติดต่อสื่อสารใดๆ อุปกรณ์ที่สามารถบันทึกภาพหรือเสียงได้ พจนานุกรมอิเล็กทรอนิกส์ นาฬิกาที่ใช้คำนวณหรือถ่ายรูปได้ กล้องถ่ายรูปและห้ามหยิบยืมสิ่งของต่างๆ ในห้องสอบ **ถ้าฝ่าฝืนถือว่ามีเจตนาทุจริตในการสอบ** จะได้รับการพิจารณาโทษตามระเบียบข้อบังคับของมหาวิทยาลัย **และหากเกิดการสูญหายจะไม่รับผิดชอบใดๆ ทั้งสิ้น**

**9. การพิจารณาโทษทุจริตในการสอบ**  นักศึกษาซึ่งกระทำการทุจริตหรือร่วมกระทำการทุจริตในการสอบกลางภาคการศึกษาและปลายภาคการศึกษา **มีโทษสูงสุด คือ ให้พ้นสภาพการเป็นนักศึกษา**

10. ห้ามเปิดหรือทำข้อสอบก่อนได้รับอนุญาตโดยเด็ดขาด เมื่อกรรมการกลางหรือกรรมการคุมสอบ ประกาศอนุญาต

จึงเปิดข้อสอบได้ และให้นักศึกษาทุกคนอ่านคำสั่ง คำเตือนและข้อปฏิบัติที่หน้าปกข้อสอบอย่างละเอียดรอบคอบ และต้องปฏิบัติตามคำแนะนำของข้อสอบแต่ละวิชาอย่างเคร่งครัด

11. การส่งข้อสอบ ต้องรอให้กรรมการคุมสอบเก็บข้อสอบ และเมื่อกรรมการคุมสอบอนุญาตให้นักศึกษาออกจากห้องสอบ นักศึกษาจึงจะออกจากห้องสอบได้

12. ห้ามนักศึกษาคัดลอก ถ่ายภาพหรือนำข้อสอบ ออกไปจากห้องสอบ หากฝ่าฝืน มหาวิทยาลัยจะดำเนินการตามกฎหมายในความผิดฐานละเมิดหรือเปิดเผยความลับของทางราชการหรือความผิดอาญาฐานอื่นแล้วแต่กรณี

**ข้อปฏิบัติสำหรับกรรมการคุมสอบ**

1. ให้กรรมการคุมสอบมารับข้อสอบก่อนที่วิชานั้นจะเริ่มทำการสอบอย่างน้อย 30 นาทีและลงนามเป็นหลักฐานที่ห้องอำนวยการสอบ
2. ตรวจสอบคำสั่งที่เขียนไว้หน้าซองข้อสอบ และปฏิบัติให้ตรงตามที่ได้ระบุไว้อย่างเคร่งครัด
3. การแจกข้อสอบและสมุดคำตอบ กรรมการคุมสอบต้องแจกข้อสอบและสมุดคำตอบให้เสร็จสิ้นก่อนเวลาเริ่มทำข้อสอบ 10 นาที
4. อนุญาตให้ผู้เข้าสอบเข้าห้องสอบได้ ก่อนถึงเวลาสอบไม่เกิน 10 นาที กรรมการคุมสอบยืนควบคุมที่ประตูเข้าห้องสอบและตรวจบัตรประจำตัวผู้เข้าสอบ
5. ไม่อนุญาตให้นักศึกษาที่ไม่มีรายชื่อในใบรายชื่อนักศึกษาที่ติดหน้าห้องสอบเข้าสอบ ยกเว้น มีเอกสารการอนุญาตให้เข้าห้องสอบจากคณะ/วิทยาลัยหรือกรรมการกลางของคณะ/วิทยาลัยมาแสดง จึงอนุญาตให้เข้าห้องสอบได้ โดยให้นักศึกษาเขียนชื่อเพิ่มเติมในท้ายใบรายชื่อผู้เข้าสอบ
6. ไม่อนุญาตให้ผู้เข้าสอบที่ไม่มีบัตรประจำตัวนักศึกษาเข้าห้องสอบ ยกเว้น มีใบอนุญาตให้เข้าห้องสอบจากคณะ/วิทยาลัยหรือกรรมการกลาง กรณีไม่มีใบอนุญาตให้เข้าห้องสอบให้นักศึกษานำบัตรที่มีรูปถ่ายซึ่งทางราชการออกให้ไปทำใบอนุญาตให้เข้าห้องสอบที่ห้องอำนวยการสอบ
7. ตรวจดูการแต่งกายของนักศึกษา ดังนี้

* นักศึกษาต้องแต่งกายด้วยเครื่องแบบนักศึกษาตามระเบียบของมหาวิทยาลัย (ห้ามใส่เสื้อ Shop และห้ามใส่กางเกงยีนส์)

และไม่ทำสีผมผิดธรรมชาติ

* นักศึกษาระดับบัณฑิตศึกษาแต่งกายสุภาพหรือเครื่องแบบราชการ (ห้ามใส่กางเกงยีนส์)

1. ในระหว่างทำการสอบ ให้กรรมการคุมสอบปฏิบัติ ดังนี้

* ไม่อนุญาตให้นักศึกษาเข้าห้องสอบหลังจากกำหนดเวลาเริ่มสอบ ยกเว้นมีใบอนุญาตให้เข้าห้องสอบจากกรรมการกลางและห้ามออกนอกห้องสอบก่อนเวลาที่กำหนดในข้อสอบ
* ไม่อนุญาตให้นักศึกษาเข้าห้องน้ำระหว่างสอบ ยกเว้นกรณีฉุกเฉินให้กรรมการคุมสอบเป็นผู้ควบคุมดูแลพฤติกรรมของผู้เข้าสอบที่ได้รับอนุญาตนั้น
* หลังจากเริ่มสอบ 15 นาที ให้ผู้เข้าสอบลงลายมือชื่อในใบรายชื่อผู้เข้าสอบและกรรมการคุมสอบจะต้องตรวจบัตรประจำตัวนักศึกษาของผู้เข้าสอบ
* กรณีมีนักศึกษาขาดสอบ ให้กรรมการคุมสอบเขียนคำว่า “ขาดสอบ” ลงในช่องลงลายมือชื่อของนักศึกษาที่ขาดสอบ
* ตรวจดูนักศึกษาอย่างเคร่งครัด และถ้าพบว่านักศึกษากระทำการทุจริตในการสอบ เช่น

1. นำเอกสาร หรือสิ่งของใด ๆ ที่มีการจด หรือสอดแทรกเนื้อหาทั้งที่เกี่ยวข้อง และไม่เกี่ยวข้องกับวิชาที่ทำการสอบ นอกเหนือจากคำสั่งที่อนุญาตไว้ในข้อสอบ เข้าห้องสอบ
2. พกพาโทรศัพท์มือถือ อุปกรณ์สื่อสาร และอุปกรณ์ที่สามารถบันทึกภาพได้ติดตัวระหว่างทำการสอบ
3. ฝ่าฝืนคำสั่งในข้อสอบ ส่งเอกสาร/สิ่งของ หรือพูดคุย โดยไม่ได้รับอนุญาต

ให้กรรมการคุมสอบบันทึกการทุจริต เก็บรวบรวมหลักฐานและเขียนคำว่า “ทุจริต” ลงบนข้อสอบของนักศึกษาผู้กระทำการทุจริตแล้วนำหลักฐานทั้งหมดส่งให้กรรมการกลาง เพื่อดำเนินการต่อไปและให้ผู้เข้าสอบทำการสอบต่อไปจนหมดเวลา

* กรรมการคุมสอบไม่ควรใช้โทรศัพท์มือถือ ไม่คุยเสียงดัง และนำงานมาทำในขณะคุมสอบ
* กรรมการคุมสอบไม่ควรอธิบายรายละเอียดข้อสอบแก่นักศึกษา ยกเว้นจะได้รับมอบหมายจากกรรมการกลาง และจะไม่มีการแก้ไขข้อสอบใดๆ ทั้งสิ้น หากข้อสอบมีปัญหาอาจารย์ผู้รับผิดชอบรายวิชาจะพิจารณาต่อไป

9. เมื่อหมดเวลาสอบให้นักศึกษาหยุดทำข้อสอบ กรรมการคุมสอบเก็บข้อสอบและสมุดคำตอบหรือกระดาษคำตอบ รวมทั้งเอกสารตามที่ระบุไว้ในข้อสอบ นับจำนวนนักศึกษากับจำนวนข้อสอบให้ตรงกัน ควรจัดแยกและเรียงลำดับตามรายชื่อ แล้วนำส่งที่ห้องอำนวยการสอบโดยทันที

10. หากมีปัญหาใด ๆ เกิดขึ้นในระหว่างการสอบให้กรรมการคุมสอบติดต่อกรรมการกลางโดยด่วน โทรศัพท์ 061-6063251

หรือเบอร์ภายใน 6233 , 6201 โดยให้ประธานกรรมการกลางเป็นผู้มีอำนาจในการวินิจฉัยชี้ขาด และให้ถือเป็นที่สุด